Hoe herken ek vals onderrig? - www.bybelkennis.co.za
by Coen Slabber · Published 02/08/2016 · Updated 18/06/2016
Ironically, it is only when we know how to die properly that we finally have some inkling about how to truly live here and now. —Michael Horton
Soms kry ons die indruk dat die Bybelse onderrig net losweg met die Bybelse boodskap verband hou. Die Bybel self praat van vals onderrig. As dit oor die Bybel gaan, is daar baie wat as vals onderrig bestempel kan word. Hoe weet ons dit is vals?
Oppas vir opportuniste
Hierdie is leermeesters wat onwettig wins maak uit hulle onderrig. Hulle moet vermy word. Baie mense is bereid om mense wat manipulerend en openlik oneerlik is, te volg. Hulle belowe voorspoed as ander hulle voorspoedig maak. Die brief van Judas ontleed hierdie vals onderrig:
Hulle besoedel julle liefdesmaaltye met hulle skaamtelose uitspattighede en sorg net vir hulleself. Hulle is wolke wat geen reën bring nie en deur die wind verby gewaai word. Hulle is bome wat selfs laat in die seisoen geen vrugte het nie, wat ontwortel en morsdood is. Hulle is woeste golwe van die see; hulle laat hulle skande soos see opspat. Hulle is sterre wat uit hulle baan geslinger is. God hou vir hulle plek gereed in die duistere dieptes waar hulle ewig sal bly … Hierdie mense kla gedurig en is altyd ontevrede met hulle lot. Hulle leef net volgens hulle eie begeertes, praat groot en sê vleiende dinge van mense om daaruit vir hulleself voordeel te trek (verse 12 – 13, 16).
Hierdie is 'n treffende beskrywing van herders wat net hulleself voed. Hierdie gedeelte sê dat ons moet lyk na selfsugtigheid, vrugteloosheid, chaos en arrogansie. Hulle kry invloed deur ander te mislei.
Oppas vir spekulasie
Sommige mense gee graag besonderhede oor onderwerpe soos die geestelike lewe of profesie of kosmologie wat ver meer is as wat die Skrif ons leer. Daar is geen beheer oor sulke spekulasie nie.
Timoteus, bewaar wat aan jou toevertrou is. Vermy die onheilige en sinlose praatjies en die redenasies van die "kennis", soos dit verkeerdelik genoem word. Daar is mense wat daardie "kennis" aanhang en so van die geloof afgedwaal het (1 Timoteus 6:20 – 21). Ons kry 'n soortgelyke waarskuwing in 2 Timoteus 2:14 – 17.
Oppas vir wettisisme
Jesus het hierdie verdraaiing van die waarheid gekonfronteer toe hy die Fariseërs se korrupsie geopenbaar het:
Maar ellende wag vir julle Fariseërs, want julle gee tiendes van kruisement en wynruit en elke soort kruie, maar verontagsaam die geregtigheid en die liefde vir God. Juis hierdie dinge moet 'n mens doen en die ander nie nalaat nie (Lukas 11:42).
Hierdie en ander vorme van dwaalleer het oorsake. Dit kom van naïewiteit, arrogansie of selfsug. Vandag is dit maklik om 'n mikrofoon te gryp, 'n webblad te skep of selfs 'n boek te publiseer. Ons moet versigtige keuses maak oor na wie ons luister. Ons moet die krag hê om weg te draai as 'n dwaalleraar vals troos bied.